# San Nikolas Arraun Taldea

San Nikolas Arraun Taldea Portugaleteko arraun elkartea da, 1917an sortu zena. 2017 denboraldian Portugalete-Mendeurrena izena eraman zuen.
Portugaleten estropada ugari jokatu izan dira eta jokatzen dira eta beraz arraun tradizio handiko herria izan da. Klubak historia luzea du, ez ordea palmares handia. 2010ean KAE Ligan zegoela proiektu handia abiatu eta urterik urte TKE Ligara iritsi zen. 2013an Kontxako Banderarako sailkatu zen sailkapen proba irabaziz eta sailkapen nagusian laugarren egin zuen. Bost urte TKE Ligan egin ondoren 2016an maila galdu eta azken urtetan maila oso apalean ari da.

## Historia
### Hasierako estropadak

1892an Portugaleteko traineru bat lehian aritu zen kofradien arteko estropada batean. 20ko hamarkadan hainbat estropada jokatu zituen, Portugaleten bertan jokatzen baitziren urtero Bizkaiko estropada garrantzitsuenak. 1917an bigarren postua lortu zuen Santurtziren atzetik, eta Portugalete Futbol Club izenarekin estropadetan aritu zen 1925 eta 1935 artean, garaipena 1929an lortuz. Garai hartako maila onaren erakusgarri 1926an Kontxako Banderan parte hartu izana, zazpigarren gelditu bazen ere.

### 80ko hamarkada

1980ko hamarkadan maila polita eman zuen, Kontxako Banderarako bi aldiz sailkatu zelarik, 1981 eta 1985ean hain zuzen ere. Urte dezente emaitza aipagarririk izan gabe, 1997 eta 1998an Euskal Ligan sartu zen, lehenengoan 12. eta bigarrenean 10. eginaz.

### Ligak

2007an hiru bandera lortu zituen, KAE Ligako 2. mailan bigarren postuan gelditu eta lehen mailara igo zelarik. 2009an taldeko azkena gelditu eta behera jaitsi zen berriro. Hala ere 2010an denboraldi bikaina egin zuen sei bandera irabazi eta KAE Ligako bigarren mailan nagusitu zelarik. 2011 urtean KAE Ligako Lehen mailan garailea izan zen 9 bandera irabaziz eta ordutik TKE Ligan ari da.
2013an denboraldi bikaina osatu zuten. Ligan seigarren egin zuten eta 28 urteren ondoren Kontxako Banderarako sailkatu ziren beren historian hirugarren aldiz, eta nola sailkatu gainera, sailkapen estropada irabaziz hain zuzen ere. Azkenean 4. postua eskuratu zuten.

### Gainbehera

2014an aurrera pausua emango zuela espero zen baina aurreko urteko mailan ibili zen, bigarren txandan. Kontxan zein Ligan 6. egin zuen. Ziklo baten amaiera iritsi zitzaion ordea, lehendakaria eta entrenatzailea aldatu zituen. Aurrekontu apalagoarekin ekin zion eta 2015eko denboraldian asko nabaritu zen, eta hurrengo bi ligatan 11. postuan gelditu zen. 2016ko play-offetan maila galdu zuen. Hurrengo denboraldian klubaren mendeurrena ospatu arren kirol emaitzak oso eskasak izan ziren eta KAE 2 Ligara jaitsi zen. 2023an bigarren egin zuen Ligan eta play-offak irabazita KAE 1 mailara itzuli zen.

## Palmaresa
### Kontxako Bandera

* Txapelduna (0)
* Bigarrena (0)
* Hirugarrena (0)
* Laugarrena (1): 2013
* Sailkapen estropadako irabazlea (1): 2013.
* Sailkatua (4): 1981, 1985, 2013 eta 2014.

### TKE Liga

* Txapelduna (0)
* Bigarrena (0)
* Hirugarrena (0)
* Seigarrena 2013 eta 2014an.
* Parte hartzeak (5): 2012, 2013, 2014, 2015, 2016
* KAE 1 maila (1): 2011.
* KAE 2 maila (1): 2010.
* Euskal Liga (0): Hamargarren 1998an.

### Espainiako Traineru Txapelketa

* Txapelduna (0)
* Laugarrena 2014an.

### Euskadiko Traineru Txapelketa

* Txapelduna (0)
* Hirugarrena 2013an.

### Bizkaiko Traineru Txapelketa

* Txapelduna (0)
* Bigarrena (4): 1969, 1972, 1973 eta 2013.

### Estropada zaharrak

* Bilboko estropada zaharrak (1): 1929.

### Aro modernoko estropadak

| Handiak | El Corte Ingles Bandera (0): bigarren 1972an. * Bizkaitarren Promozio Bandera (0): bigarren 1980 eta 1981ean. |
| Etxekoa | Portugaleteko Bandera (4): 1998, 2011, 2021, 2023 Portugaleteko traineru jeitsiera (4): 2012, 2013, 2015, 2017. |
| Bizkaian | Getxoko Bandera (1): 2007. Algortako Portuzarra Ikurrina (1): 2007. Areetako Bandera (1): 2010. Santurtziko Bandera (1): 2011. Lekeitioko Bandera (1): 2011. Bilbo Hiriko Bandera (1): 2011. Petronor Bandera (1): 2011. Lekeitioko San Antolin Bandera (1): 2011. Korrika Bandera (1): 2013. Ibilaldia Bandera (1): 2013. Fernando del Valle "Nando" memoriala (1): 2013. Bilboko gaueko estropada (1): 2014. Bilba Memoriala (Deustu) (1): 2016 |
| Gipuzkoan | Ur-Kirolak Bandera (1): 2003. Donostia Arraun Lagunak Bandera: (1): 2007. Zumaiako Promozio Bandera (1): 2010. Orioko Bixigu-Estilora Bandera (1): 2011. Zarautz Arraun Elkartearen Ikurrina (2): 2010, 2011. Hondarribiako Promozio Ikurrina (1): 2011 Mutrikuko Yurrita Group Bandera (1): 2021 |
| Lapurdin | Donibane Ziburuko Estropada (2): 2007, 2010 |
| Kantabrian | Laredoko Bandera (1): 1981. Ría del Asón Bandera (1): 2010. Santoñako Bandera (2): 2011, 2021. Colindresko jeitsiera (2): 2015, 2016. |
| Asturiasen | Gozón Udaleko Bandera (1): 2010 |
| Galizan | Conde de Fenosa Bandera (1): 1980 |
| Besterik | Errioxako Bandera (1): 2011 |

### Trainerillak

* Bizkaiko Trainerilla Txapelketa (1): 1969.
* Bermeoko trainerilla estropadak (1): 1969.

### Batelak

* Espainiako Batel Txapelketa (1): 1949
* Euskadiko Batel Txapelketa (1): 2013
* Bizkaiko Batel Txapelketa (4): 1968, 1969, 1980, 1997

## Azken denboraldiak

Dendoraldiak :
| TKE | 5 |
| KAE 1 | 9 |
| KAE 2 | 9 |
| 2025 barne. |||
| Urtea | Liga | Kontxa |
| 2003 | Federazio Liga, 13.a | - |
| 2004 | Federazio Liga, 15.a | - |
| 2005 | Federazio Liga, 14.a | - |
| 2006 | KAE 2 Liga, 4.a | - |
| 2007 | KAE 2 Liga, 2.a | - |
| 2008 | KAE 1 Liga, 12.a | - |
| 2009 | KAE 1 Liga, 12.a | - |
| 2010 | KAE 2 Liga, 1.a | - |
| 2011 | KAE 1 Liga, 1.a | - |
| 2012 | TKE Liga, 9.a | - |
| 2013 | TKE Liga, 6.a | 4.a |
| 2014 | TKE Liga, 6.a | 6.a |
| 2015 | TKE Liga, 11.a | - |
| 2016 | TKE Liga, 11.a | - |
| 2017 | KAE 1 Liga, 11.a | - |
| 2018 | KAE 1 Liga, 12.a | - |
| 2019 | KAE 2 Liga, 5.a | - |
| 2020 | KAE 2 Liga, 4.a | - |
| 2021 | KAE 2 Liga, 2.a | - |
| 2022 | KAE 2 Liga, 4.a | - |
| 2023 | KAE 2 Liga, 2.a | - |
| 2024 | KAE 1 Liga, 11.a | - |
| 2025 | KAE 2 Liga, | |

## B trainerua

2017 denboraldirako bigarren traineru bat atera zuen Portugaleterekin batera eta Portu-Deustu izenaz aritu zen. Trainerua eta koloreak Deusturenak eramango zituen. 2019an esperientzia errepikatuko dute.

### Denboraldiak

| Urtea | Liga |
| 2017 | KAE 2 Liga, 13.a |
| 2018 | ez |
| 2019 | KAE 2 Liga, 9.a |
| 2020 | ez |

## Emakumezkoen trainerua

Portugaletek 2017an atera zuen trainerua eta urtarrilean bertan lehen bandera irabazi zuen, etxean jokaturikoa. 2022an lortu du berriz trainerua osatzea.

### Txapelketak

* Bizkaiko txapelketa (0): bigarren 2017an.

### Garaipenak

* Portugaleteko Emakumezkoen Bandera (1): 2017
* S.D.R. Castro Urdialesen Bandera (1): 2017

### Trainerillak

* Bizkaiko Trainerilla Txapelketa (1): 2007

### Denboraldiak

| Urtea | Liga | Kontxa |
| 2017 | Gipuzkoako Liga, 8.a | - |
| 2018- 2021 | ez | |
| 2022 | ETE Liga, 9.a | - |
| 2023 | ETE Liga, 8.a | - |

## Antolaturiko estropadak

San Nikolas Arraun Taldeak hainbat estropada antolatzen ditu bere uretan. Bi handiak izan dira, Nerbioiko Sari Handia eta El Corte Ingles Bandera, eta bestetik Portugaleteko Bandera. Azken urteetan TKE Ligako Ambilamp Bandera ere jokatu da Portugaleteko uretan, baina hau Kaikuk antolatu izan du.
2012tik aurrera Portugaleteko traineru jeitsiera antolatzen du abenduko hirugarren asteburuan. 2017an Portugaleteko Emakumezkoen Bandera sortu du.

## Traineruen izena

* 1917 - Engracia
* 1923 - San Roque
* 1925 - Virgen de la Guia
* 1931 - La Canilla
* 1968 - Santa Maria
* 1969 - Noble Villa
* 1970 - Elena
* 1973 - Virgen de la Guia
* 1979 - Jarrillera

## Patroiak

* 1919 - Guzman Aiartza
* 1926 - L.A. Gutierrez
* 1929 - Aurelio Llanos
* 1968 - Felipe Arluzea
* 1980 - Jose Luis Maruri
* 1985 - Javier Lopez
* 1988 - Jose A. Arana
* 1990 - Xabier Rodriguez Alavaro
* 1991 - Javier Lago
* 2003 - Iker Albisu

## Erreferentziak

* ↑ (Gaztelaniaz) «Teknei, patrocinador del Club Portugalete, Club de Remo San Nicolás Arraun Taldea y Deportiva Náutica de Portugalete» Teknei 2021-09-23 (Noiz kontsultatua: 2024-06-01).
* ↑ «PORTUGALETE-MENDEURRENA 2017 - Liga ARC» www.liga-arc.com (Noiz kontsultatua: 2024-06-01).
* ↑ Barra, Piloto Mayor De La. (viernes, 3 de septiembre de 2010). «Monografías Históricas de Portugalete: EN HOMENAJE A LA JARRILLERA.» Monografías Históricas de Portugalete (Noiz kontsultatua: 2024-06-01).
* ↑ «La �Jarrillera� presenta sus poderes tras batir a todos por sorpresa - GARA» gara.naiz.eus (Noiz kontsultatua: 2024-06-01).
* ↑ «Zumaia eta Portugalete San Miguel Ligan izango dira» EITB (Noiz kontsultatua: 2024-06-01).
* ↑ (Gaztelaniaz) Basaldua, Ramon. (2023-08-27). «Portugalete logra el ascenso a la ARC-1» Deia (Noiz kontsultatua: 2024-06-01).
* ↑ (Gaztelaniaz) Basaldua, Ramon. (2023-06-16). «Kaiku pisa fuerte en la Liga ETE» Deia (Noiz kontsultatua: 2024-06-01).

## Kanpo estekak

* (Gaztelaniaz) Webgune ofiziala
* Datuak: Q2980109
* Multimedia: Club de Remo San Nicolas Arraun Taldea / Q2980109